cyanic-selkie/wikianc huggingface dataset:
Swatting
Swatting is 'n kriminele teistering-taktiek om 'n nooddiens te mislei (deur middel van 'n vals berig aan 'n nooddiensversender) om 'n polisie- of nooddiensreaksiespan na 'n ander persoon se woonadres te stuur. Dit word veroorsaak deur valse aanmelding van 'n ernstige wetstoepassingsnoodgeval, soos 'n bomdreigement, moord, gyselaarsituasie, of 'n vals verslag van 'n geestesgesondheidsgeval, soos om te rapporteer dat 'n persoon na bewering selfmoord wil pleeg of moorddadig is en dalk onder andere gewapen kan wees.
Redelike man
In Engeland het die term "The man on the Clapham omnibus" ontstaan. 'n "Omnibus" of "horse-bus" of "horse-drawn omnibus" is 'n bus wat deur 'n perd of perde getrek word. Dit is dus 'n groot perdekar. Die man op die Clapham-perdekar verwys dus na die deursnit landsburger.
Maria Ouspenskaya
Maria Ouspenskaya (29 Julie 1876 – 3 Desember 1949) was 'n Amerikaanse aktrise. Sy was bekend vir haar rolle in die rolprente Dodsworth (1936), Conquest (1937), The Rains Came (1939), en The Wolf Man (1941).
Jigme Khesar Namgyel Wangchuck
Bewind
Hy het in Maart 2009 ’n veldtog geloods om lank bestaande grondkwessies op te los en so onder meer die lewe van mense in afgeleë gebiede verbeter. Die koning lê klem op opvoeding en besoek dikwels skole om daaroor te praat. Verskeie beurse om oorsee te studeer is ingestel.
Glifosaat
Sintese
Hierdie sintetiese benadering is verantwoordelik vir 'n aansienlike deel van die produksie van glifosaat in China, met aansienlike werk wat in die herwinning van die triëtielamien en metanol oplosmiddels gedoen is. Vordering is ook gemaak in die poging om die behoefte aan triëtielamien heeltemal uit te skakel.
Hoodia pilifera
Hoodia pilifera is 'n vetplant wat deel is van die Apocynaceae familie. Die plant is endemies aan die Oos- en die Wes-Kaap.
Chris D'Elia
Chris D'Elia (gebore 29 Maart 1980) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Celeste & Jesse Forever (2012), XOXO (2016), en Little Evil (2017), en in die televisiereeks Glory Daze (2010).
Sandrivier (Kliprivier)
Die Sandrivier is 'n rivier wat in die weste van KwaZulu-Natal, Suid-Afrika vloei. Die rivier ledig in die Kliprivier.
Walkerpunt
Die landskap rondom Walkerpunt is redelik heuwelagtig in die noordooste, maar in die weste is dit plat. In die suide is die see die naaste aan Walkerpunt. Die hoogste punt in die omgewing het 'n hoogte van 279 meter en is 4,1 km noord van Walkerpunt. In die omgewing van Walkerpunt kom kranse, rotsformasies en woude verspreid voor.
Haworthiopsis granulata
Die plant het twee subspesies:
Raspailia hirsuta
Raspailia hirsuta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Haworthiopsis koelmaniorum
Haworthiopsis koelmaniorum is 'n vetplant wat tot die genus Haworthiopsis behoort en is endemies aan Limpopo en Mpumalanga. Die spesie het 'n voorkomsgebied van 389 km² en kom van Groblersdal tot by Loskopdam voor. Die totale populasie word op minder as 4 000 plante geskat. Die plant word bedreig deur die aksies van onwettige versamelaars.
Die plant het twee subspesies:
Salman van Saoedi-Arabië
Bewind
In 1917 het hy Mohammad bin Najef uit die troonopvolging verwyder en Mohammad bin Salman as nuwe kroonprins aangestel. Terselfdertyd het hy Mohammad bin Najef uit al sy regeringsampte verwyder. Mohammad bin Salman is al beskryf as die "mag agter die troon".
Raspailia inaequalis
Raspailia inaequalis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Karl Dönitz
Karl Dönitz (soms gespel Doenitz; Duitse: [ˈdøːnɪts] (luister); 16 September 1891 - 24 Desember 1980) was 'n Duitse admiraal gedurende die Nazi-era wat Adolf Hitler kort daarna in 1945 opgevolg het as die Duitse staatshoof. As opperbevelvoerder van die vloot sedert 1943 het hy 'n groot rol gespeel in die vlootgeskiedenis van die Tweede Wêreldoorlog. Die hof in Neurenberg het hom in 1946 aan oorlogsmisdade skuldig bevind.
Haworthiopsis longiana
Haworthiopsis longiana is 'n vetplant wat tot die genus Haworthiopsis behoort en is endemies aan die Oos-Kaap. Die spesie kom in die Sondagsrivier- en Gamtoosriviervalleie voor. Dit het 'n voorkomsgebied van 3 500 km² maar het reeds 50% van sy habitat afgestaan aan die aanlê van sitrusboorde en ander gewasse. Die bestaande populasie word bedreig deur oorbeweiding.
Raspailia laciniata
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1879 deur Carter.
Pen
Moderne penne
In die toekoms sal mense al meer digitale penne of skryfstiffies (Engels: stylus) gebruik om mee te skryf aangesien dit makliker is om te skryf as om te tik. Die voordeel hiervan is dat teks digitaal gestoor en later weer opgesoek kan word. Digitale teks kan ook rekenaarmatig ontleed en na getikte teks omgeskakel word.
Erepsia urbaniana
Erepsia urbaniana is 'n vetplant wat deel is van die Aizoaceae familie. Die spesie is endemies aan die Wes-Kaap.
John Francis Daley
John Francis Daley (gebore 20 Julie 1985) is 'n Amerikaanse akteur, skrywer, en regisseur. Hy is bekend vir sy rolle in die rolprente Waiting... (2005), Vacation (2015), en Spider-Man: Homecoming (2017), en in die televisiereeks Bones (2005).
Raspailia rigida
Die spons behoort tot die genus Raspailia en tot die familie Raspailiidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Wesp
Sosiale ontwikkeling
Die mate van sosiale organisasie kan baie in die familie Vespidae wissel en perdebye met min sosiale ontwikkeling word as primitief beskou, terwyl die insekte met 'n hoogs ontwikkelde stelsel as gevorderd beskou word. 'n Verskeidenheid van organisasievlakke word ook tussen in aangetref. Swartmesselperdebye versorg hulle kleintjies alleen. Hulle bou of vind 'n nes waarin hulle dan 'n verlamde prooi plaas.
Yolanda Botha
Yolanda Botha was 'n lid van die Nasionale Vergadering van Suid-Afrika vir die African National Congress. Sy is in 2015 aan geldwassery skuldig bevind. Sy beswyk op 28 Desember 2014 aan kanker. Ten tye van haar dood het sy tereg gestaan op aanklagte van bedrog, korrupsie, en geldwassery in verband met die verhuring van staatseiendom. Die hooggeregshof in die Noord-Kaap het bevind dat Botha ampsmisdrywe gepleeg het en het haar persoonlike woning aan die staat verbeurd verklaar.
Rosemary Capa
Na afloop van die algemene verkiesing van 8 Mei 2019, het mej Capa teruggekeer parlement toe op 22 Mei 2019. Sy is op 29 Mei 2019 deur President Cyril Ramaphosa as die Adjunkminister vir kleinsake-ontwikkeling aangewys. Capa is die volgende dag ingesweer.
Luiaard
Lewenswyse
Hoewel luidiere vredeliewend is, toon hulle geen emosies nie. Hulle maak selde 'n geluid en dit gebeur ook net wanneer hulle aangeval of wanneer die kleintjie van die moeder geskei word. Hul wapens is hul tande en hul kloue, waarmee hulle gevaarlike wonde kan toedien. ŉ Geveg tussen 2 luidiere is wreed en eindig dikwels in die dood van een.
Zakoeski
Die gebruik het waarskynlik ontstaan en is beïnvloed deur die vermenging van Slawiese, Wiking- en Oosterse kulture in streke van Kiëf-Roes soos die Republiek Nowgorod.
Luiaard
Verteenwoordigers
Die onderskeie spesies van die familie Bradypodidae word in 2 genera verdeel: die drietonige luidier, ook bekend as die ai (genus Bradypus), en die tweevingerige luidier, bekend as oenau (genus Choloepus). Die Bradypus-spesies het 3 tone met lang naels, is gewoonlik grysbruin van kleur en het 'n kort, stomp stert.
Noord-Friese Eilande
Geskiedenis
Omstreeks 3000 v.C. het jagters en versamelaars hulle in die Noord-Friese kusgebiede begin vestig. Latere generasies het oorgegaan na akkerbou. Hul klein nedersettings het op die barre Geestheuwels ontstaan van waar hulle die laer geleë vrugbare vleilande in vrugbare landbougrond begin omskep het. Hul oorledenes is in steengrafte ter aarde bestel, soos die Denghoog in Westerstedt, 'n nedersetting op Sylt. Gedurende die Bronstydperk (omstreeks 2000 v.C.) was die gebied reeds digbevolk, soos uit die groot getalle grafte blyk wat deur argeoloë ontdek is. Nog voor die begin van ons tydrekening is groot dele van hul stamland deur seewater oorstroom sodat die meeste bewoners die gebied verlaat het.
Aizoon namaense
Aizoon namaense is 'n plant wat deel van die Aizoaceae familie is. Die plant is inheems aan Botswana, Namibië en die Suid-Afrika.
Oestradiol
Oestradiol, of meer presies, 17β-oestradiol, is 'n menslike geslagshormoon en steroïed, en die primêre vroulike geslagshormoon. Dit is genoem na en is belangrik in die regulering van die estrus en menstruele vroulike reproduktiewe siklusse. Oestradiol is noodsaaklik vir die ontwikkeling en instandhouding van die vroulike voortplantingstelsel se weefsel, maar dit het ook belangrike effekte in baie ander weefsel, insluitend been. Terwyl estrogeenvlakke in mans heelwat laer is as in vergelyking met vroue, het oestrogene ook noodsaaklike funksies in mans. Oestradiol word in die meeste vertebrata gevind sowel as baie skaaldiere, insekte, visse en ander diere.
Mercury-Redstone 1
Mercury-Redstone 1 (MR-1) was die eerste onbemande ruimtevlug van die Mercury-program en die eerste poging om 'n Mercury kapsule met die Mercury-Redstone vuurpyl te lanseer. Die sending was beplan as 'n onbemande sub-oribitale vlug en is gelanseer op 21 November 1960 vanaf Kaap Canaveral, Florida. Die lansering was 'n totale mislukking, net nadat die ruimtetuig begin beweeg het, het die Mercury-Redstone vuurpyl homself afgeskakel en teruggesak op die lanseringsplatform. Oombliklik hierna het die kapsule sy ontsnapvuurpyl gevuur en valskerms ontplooi. Die faling het tot gevolg dat die sending as die vierduimvlug bekendstaan, want dit is hoe hoog die vuurpyl gelig het. Die mislukte sending is opgevolg deur die Mercury-Redstone 1A sending.
Darío Grandinetti
Darío Grandinetti (gebore op 5 Maart 1959 in Rosario, provinsie Santa Fe) is 'n Argentynse akteur wat met 'n Emmy bekroon is vir sy werk. Hy is die bekendste om die talle rolle wat hy reeds op televisie, teater, en in rolprente gespeel het, waar hy deel was van die rolverdeling van bekende regisseurs soos Alejandro Doria, Pedro Almodóvar en Damián Szifron.
Reniochalina rigida
Reniochalina rigida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Boomwindswael
Omdat die takkies baie beweeg, moet hulle die eier met speeksel aan die nes vasplak om te verhoed dat dit uitval. Die wyfie kan dus nie soos al die ander voëls die eier omdraai nie, maar die beweging van die takke bring waarskynlik mee dat die inhoud binne die dop ronddraai.
Sylt
Sylt (Duitse uitspraak: [zʏlt], Deens: Sild, Fries: Söl) is die grootste van die Noord-Friese eilande met 'n oppervlakte van 99,14 km² en 'n bevolking van byna 17 713. Sylt, wat langs die weskus van die Duitse deelstaat Sleeswyk-Holstein geleë is, is die noordelikste en vierde grootste eiland van Duitsland asook sy grootste Noordsee-eiland. Dit strek oor 'n afstand van 38 kilometer in noord-suidelike rigting langs die Noordseekus. Die eiland staan bekend vir sy stranddorpe Westerland, Kampen en Wenningstedt en sy Wesstrand wat byna 40 kilometer ver strek.
Xenu
Xenu (/ˈziːnuː/), ook Xemu genoem, was volgens Sciëntologie se stigter L. Ron Hubbard, die diktator van die "Galactic Confederacy" (Galaktiese Verbond) wat 75 miljoen jaar gelede miljarde van sy mense na die Aarde (toe bekend as "Teegeeack") gebring het in ruimtetuie wat soos DC-8 vliegtuie gelyk het, rondom vulkane gestapel het, en hulle met waterstofbomme doodgemaak het. Amptelike Sciëntologiese geskrifte beweer dat die thetane (onsterflike siele) van hierdie buiteruimtelike weses vasklou aan mense, en hulle sodoende geestelike skade berokken.
Binne die Kerk van Sciëntologie maak die verhaal van Xenu deel uit van die geheime "Gevorderde Tegnologie", en word as 'n heilige en esoteriese leerstelling beskou, wat gewoonlik net openbaar word aan lede wat reeds 'n lang reeks kursusse voltooi het wat groot bedrae geld kos. Die kerk vermy enige melding van Xenu in openbare verklarings, en het pogings aangewend om die verhaal geheim te hou, insluitend regsaksie op grond van kopiereg en handelsgeheime. Amptenare van die Kerk van Sciëntologie probeer gewoonlik om die Xenu verhaal te ontken of verhul. Ten spyte hiervan het baie materiaal oor Xenu deur hofdokumente en afskrifte van Hubbard se notas, via die media en die Internet aan die publiek bekend geword. In kommentare oor die impak van die tekste oor Xenu, het akademici Hubbard se geskrifte en hulle plek binne Sciëntologie ontleed binne die konteks van wetenskapfiksie, UFO godsdienste, Gnostisisme en skeppingsmites.
Opsomming
Hubbard het geskryf dat Xenu 75 miljoen jaar gelede die heerser van 'n Galaktiese Verbond was, wat uit 26 sterre en 76 planete bestaan het, insluitend die Aarde, wat toe bekend gestaan het as "Teegeeack". Die planete was oorbevolk, met 'n gemiddelde bevolking van 178 miljard. Die Galaktiese Verbond se beskawing was volgens hom vergelykbaar met ons eie, met ruimtewesens wat klere sou dra wat merkwaardig baie sou lyk soos die klere wat mense in moderne tye dra, en motors, treine en bote sou gebruik wat presies dieselfde sou voorkom as dié van "circa 1950, 1960" op Aarde.
Sciëntologiese leerstellings
Die OT III dokument beskryf dat Hubbard die Muur van Vuur binnegedring het, maar lewendig uitgekom het ("waarskynlik die enigste een wat dit in 75,000,000 jaar kon doen"). Hy het sy deurbraak vir die eerste keer in die openbaar aangekondig in Ron's Journal 67 (RJ67), 'n lesing wat op 20 September 1967 opgeneem is, om aan alle Sciëntoloë gestuur te word. Volgens Hubbard het hy sy navorsing ten koste van 'n gebreekte rug, knie, en arm voltooi. OT III bevat 'n waarskuwing dat die R6 implantaat enigiemand wat dit probeer oplos kan doodmaak, byvoorbeeld deur longontsteking. Hubbard het beweer dat sy "tegnologie ontwikkeling", met ander woorde die OT materiaal, hierdie bedreiging geneutraliseer het, en daardeur 'n veilige pad na verlossing oopgemaak het.
Papendrecht
Plekke
Papendrecht · Matena · Oosteind
Xenu
Die invloed van OT III op Sciëntologie
Die herdrukke van Dianetics vanaf 1968 het op die voorblad 'n prent van 'n vulkaan wat ontplof, wat na bewering 'n verwysing na OT III is. In 'n 1968 lesing, asook in instruksies aan sy bemarkingspersoneel, verduidelik Hubbard dat hierdie beelde by onderdrukte herinneringe van Voorval II sou inskakel, en mense aandryf om die boeke te koop.
Lek van die verhaal
Ten spyte van sy bewerings dat voortydige openbaring van die OT III materiaal dodelik sou wees, het L. Ron Hubbard 'n draaiboekweergawe in die 1970's geskryf onder die titel Revolt in the Stars. Daarin staan dat Xenu bygestaan is deur wesens genaamd Chi ("die Galaktiese Minister van Polisie") en Chu ("die Uitvoerende President van die Galaktiese Interplanetêre Bank"). Dit is nie amptelik gepubliseer nie, alhoewel die draaiboek in die vroeë 1980's in Hollywood rongestuur is. Nie-amptelike afskrifte van die draaiboek sirkuleer op die Internet.
Kommentaar
Andreas Grünschloß ontleed in The Oxford Handbook of New Religious Movements die Xenu teks, binne die konteks van 'n bespreking van die UFO godsdienste. Hy karakteriseer die teks as Sciëntologie se geheime mitologie. Grünschloß verwys ook na Hubbard se wetenskapsfiksie verhaal Revolt in the Stars, waar hy die andersins geheime verhaal oor die antieke heerser Xenu in die vorm van 'n normale wetenskapsfiksie roman daarstel. Op grond van die verbindings tussen verskeie motiewe in Hubbard se romans en spesifieke Sciëntologiese leerstellings, postuleer Grünschloß dat 'n mens Sciëntologie kan sien as een van die min gevalle waar wetenskapsfiksie (of fantasieletterkunde oor die algemeen) verband hou met die suksesvolle vorming van 'n nuwe spirituele beweging. In sy bespreking van die samesmelting tussen Hubbard se wetenskapsfiksie en Sciëntologie se skeppingsmite, noem Grünschloß dat, alhoewel die wetenskapsfiksie romans 'n ander genre daarstel as Hubbard se "tegnologiese" onthullings, Sciëntoloë sy fiksie ook hoog op prys stel, en dat Hubbard se literêre uitset ook sterk deur die organisasie bevorder word. In die boek UFO Religions onder redaksie van Christopher Partridge, maak Grünschloß weer die opmerking dat die entoesiasme vir ufologie en wetenskapsfiksie in die formingsfases van Sciëntologie gekweek is, en dat die geheime verhaal van die intergalaktiese heerser Xenu deur Hubbard in die styl van 'n eenvoudige wetenskapsfiksie roman oorvertel word.
Rezinkovia
Rezinkovia is 'n genus van sponsdiere uit die klas van die Demospongiae (gewone sponse).
Maurice Gamelin
Maurice Gustave Gamelin (20 September 1872 - 18 April 1958) was 'n Franse leërgeneraal. Gamelin word veral onthou vir sy rampspoedige bevel (tot 17 Mei 1940) van die Franse weermag tydens die Slag van Frankryk (10 Mei - 22 Junie 1940) in die Tweede Wêreldoorlog en sy standvastige verdediging van republikeinse waardes.
Gamelin is aan die begin van die Tweede Wêreldoorlog, die opperbevelvoerder van die Franse weermag, beskou as 'n leier met 'n besonderse intellektuele vermoë. Selfs in Duitsland word hy gerespekteer vir sy intelligensie en 'subtiele gemoed', hoewel hy deur sommige Duitse generaals as styf en voorspelbaar beskou is. Ondanks dit, en sy bekwame diens tydens die Eerste Wêreldoorlog, het sy bevel oor die Franse leërs gedurende die kritieke dae van Mei 1940 rampspoedig geblyk. Die historikus en joernalis William L. Shirer het die siening voorgehou dat Gamelin tegnieke van uit die Eerste Wêreldoorlog gebruik het om die Tweede Wêreldoorlog te veg, maar met minder energie en stadiger reaksie.
Jean Parker
Jean Parker (11 Augustus 1915 – 30 November 2005) was 'n Amerikaanse aktrise. Sy was bekend vir haar rolle in die rolprente Tomorrow We Live (1942), The Traitor Within (1942), Bluebeard (1944), en The Gunfighter (1950).
Cunonia
Spesies
Die genus het 23 spesies:
Jacques Derrida
Daar word gereeld etiese en politieke temas verteenwoordig in sy werk, veral in sy latere werk. Derrida het verskeie aktiviste en politieke bewegings beïnvloed. Derrida was 'n bekende en invloedryke openbare figuur, terwyl sy benadering tot die filosofie besonder moeilik was om te verstaan. Derrida se sentrale idee was dat die wêreld as 'n "teks" geïnterpreteer kan word. Dekonstruksie word sterk geassosieer met die beweging van poststrukturalisme.
Tiger I-tenk
Finale ontwerp
Die Tiger was nog in sy prototipe fase toe dit dringend in diens gestel is en daarom is groot en klein veranderinge aangebring deur die produksieloop. Die grootste verandering was die herontwerpte skiettoring met 'n laer luik. Om koste te verminder is die onderwatervermoë en buite lugfiltreerstelsel geskrap.
Maurice Gamelin
Eerste Minister Édouard Daladier het Gamelin gedurende sy loopbaan ondersteun weens sy weiering om politiek 'n rol te laat speel in militêre beplanning en bevordering, en sy toewyding aan die republikeinse regeringsmodel. Dit was nie 'n geringe aangeleentheid in 'n tyd toe die kommuniste aan die linkerkant en die koningsgesindes en die fasciste aan die regterkant openlik regeringsverandering in Frankryk voorgestaan het nie.
Tiger I-tenk
Enjin en aandrywing
Die enjin is aan die agterkant van die tenk en weerskante daarvan is twee afsonderlike kompartemente wat die brandstoftenk en die verkoeler huisves. Die Duitsers het nog nie 'n aanvaarbare dieselenjin ontwikkel nie en moes dus 'n petrolenjin gebruik. Die eerste enjin wat gebruik is, was die 21,35 liter 12-silinder Mayback HL210 P45 enjin wat 485 kW kon lewer teen 3 000 opm. Alhoewel dit 'n goeie enjin was, was dit nie kragtig genoeg vir die Tiger nie. Van die 251ste Tiger wat uitgerol is, is die enjin vervang met die opgegradeerde Maybach HL230 P45 van 23,095 liter, wat 521 kW teen 3 000 opm kon lewer. Die groot verskil tussen die twee enjins is dat die HL210 se silinderblok van aluminium gemaak is en die H230 s'n van gietyster. Die voordeel van gietysterblokke is dat groter silinders gebruik kan word, met gepaardgaande groter verplasing, wat die kraglewering verhoog het tot 521 kW. Die ontwerp van die enjin was in V-vorm met twee silinderbanke teen 60 grade. 'n Traagheidaansitter (soos gebruik in 'n vliegtuig) was gemonteer regs agter en met die enjin verbind via 'n ketting en ratte deur 'n luik in die romp se agterkant. Die enjin kon deur 'n luik aan die bokant van die romp uitgehaal word. In vergelyking met ander V12-petrolenjins wat gebruik is vir tenks, was die HL 230 amper vier liter kleiner in verplasing as die Rolls Royce Meteor V12 AFV-enjin soos gebruik deur die Britte. Die Meteor was self ontwikkel uit die Rolls-Royce Merlin maar afgeskaal na 448 kW uitset. Die Amerikaanse Ford GAA V8 met 18 liter verplasing is ontwikkel uit Ford se eerste V12 vir vegvliegtuie wat afgekeur is deur die Amerikaanse Vloot en Leër. Die oorspronklike V12 het 27 liter verplaas soos die Meteor.
Die koppelaar-en-remstelsel, tipies gebruik op ligter voertuie, is behou vir gebruik in noodgevalle alleen. Normaalweg het die stuurstelsel bestaan uit 'n dubbel-ewenaar soos Henschel se ontwikkeling van die Britse Merritt-Brown stelsel wat vir die eerste keer gebruik is in die Churchill-tenk. Die voertuig het oor 'n agtgangratkas beskik en die stuurstelsel bied twee vaste draaisirkels vir elke rat, dus het die Tiger-I oor sestien verskillende draaisirkels beskik. In eerste rat was die minimum draaisirkel 3.44 m. In neutraal kon die ruspers in teenoorgestelde rigting beweeg word, dus kon die Tiger op een plek in die rondte draai. Die Tiger het oor 'n stuurwiel beskik en nie soos die gebruik was vir tenks 'n stuurstang of twee hefbome aan die kante nie. Dit het die bestuur van die tenk vergemaklik, en was 'n nuwigheid vir sy tyd.
Kanon en pantser
Wanneer hulle teikens genader het is die bemanning van Tiger I-tenks aangeraai om die romp in die 10:30 of 13:30 posisie op die horlosie relatief tot die teiken te kry, 'n posisie waarna as na Mahlzeit Stellung verwys is. Dit sou verseker dat die voorste pantser tot die ekwivalent van 180 mm en die sye tot 140 mm dikker word, wat beteken dat geen Geallieerde kanon tot 152 mm die Tiger uit aksie kon stel nie. Omrede die Tiger se pantser regop was en nie met 'n helling nie, was dit maklik om die aanbevele posisie te verkry. Die Panzer IV en Panther-tenks was ligter as die Tiger wat veroorsaak het dat die Tiger se sypantser die bemanning meer beskerm het teen aanvalle van die flanke af. Die Tiger was ook aan die agterkant en sykante immuun teen Sowjet antitenkkanonvuur. Die groter kaliber 8,8 cm kanon van die Tiger het ook verseker dat teikens meer uitmekaar geruk word met 'n kragtiger ontploffing as die 7.5 cm KwK 42 kanon van die ander twee tenks. Dus was die Tiger 'n beter tenk om ondersteuning aan die Infanterie gee en fortifikasies te vernietig. Volgens die Duitse tenkbevelvoerder, Otto Carius, het die tenk ook 'n belangrike rol gespeel om antitenkkanonne te vernietig:
Otto du Plessis-brug
Die Otto du Plessis-brug is ‘n padbrug op die R27 Weskuspad oor die Dieprivier (Swartland).
Tiger I-tenk
Eerste aksie
Die 503de Swaarpantserbataljon was ontplooi op die Don-front by Stalingrad in die herfs van 1942 maar arriveer te laat om deel te neem aan Operasie Winter Storm, die poging om die vasgekeerde Duitse troepe in Stalingrad te bevry. Die bataljon was daarna betrokke in swaar, verdedigende aksie in Rostof aan die Don en aangrensende gebiede gedurende Januarie en Februarie 1943.
In die Noord-Afrika-veldtog het die Tiger I-tenk vir die eerste keer aksie gesien gedurende die Tunisië-veldtog op 1 Desember 1942, oos van Tebourba. Hier het drie Tigers 'n olyfboord aangeval 5 km wes van Djedeida. Die digte olyfboord het sigbaarheid belemmer en vyandelike tenks kon eers op kortafstand gewaar word. Die Tigers was getref deur skote van 'n aantal M3 Lee-tenks op 'n afstand van 80 tot 100 m. Twee van die Amerikaanse tenks was uit diens gestel in die aksie. Dit het bewys dat die Tiger baie goeie beskerming bied aan sy bemanning teen vyandelike vuur, dit het die bemanning se vertroue aansienlik laat styg in die tenk. Die eerste verlies van 'n Tiger deur 'n Geallieerde kanon het op 20 Januarie 1943 naby Robaa, plaasgevind toe 'n battery kanonne van die Britse 72ste Antitenk Regiment 'n Tiger uitgewis het met 'n 6-pond (57 mm) teen-tenk kanon. Sewe Tigers was uit diens gestel deur myne gedurende die aanval op Béja gedurende Operasie Ochsenkopf teen die einde van Februarie.
Beweegbaarheid en betroubaarheid
Tiger I-tenks het groot instandhouding vereis. Dit het twee of soms drie standaard Duitse Sd.Kfz. 9 Famo swaar halfrusperband sleepvoertuie geneem om dit te sleep. Tigerbemannings het soms ander Tigers versoek om hulle te sleep, maar dit was nie aanbeveel nie omrede die tweede tenk kon oorverhit en die enjin breek. Die wipstuk waarmee die tenk gesleep kan word is laag geïnstalleer wat sleeptou bemoeilik het oor ruwe terrein. Wanneer die tenk gesleep word het die rusperband opgehoop op die agterste tandrat wat die tenk geïmobilsieer het. Wanneer die rusperband opgehoop het, het dit twee Tigers geneem om die tenk te trek. Die opgehoopte rusperband was ook 'n probleem op sigself, dit was soms onmoontlik om die band uit mekaar te haal omrede die boute in die band nie uit gehaal kan word nie. Die rusperband moes dan met 'n klein plofstoflading uit mekaar geskiet word.
Ander tenks
Omrede daar slegs 1300 Tiger I-tenks vervaardig is gedurende die Tweede Wêreldoorlog, het min van hulle die oorlog en die na-oorloge metaalherwinnngsprojekte oorleef. Groot gedeeltes van Tiger I's is gevind maar 'n volledige voertuig ontwyk pantser-entoesiaste en tenkversamelaars nog steeds. Behalwe die Tiger 131 het slegs ses ander Tigers die oorlog oorleef. Die ses tenks word uitgestal (soos in April 2018) en kan besoek word by:
Bheki Cele
Generaal Cele is op 26 Februarie 2018 deur die nuutverkose president Cyril Ramaphosa as Minister van Polisie benoem. Hy het voorheen (2009–2011) as die Nasionale Kommissaris van die Suid-Afrikaanse Polisiediens gedien.
Medowoecha
In Oos-Europa is die drankie sedert heidense dae bekend en was dit tot in die 19de eeu gewild, anders as in Wes-Europa, waar heuningbier teen die Middeleeue reeds deur hoofsaaklik bier en wyn vervang is.
Slag van Rooiwal
Die Slag van Rooiwal het op 11 April 1902 plaasgevind op die plaas Rooiwal suidwes van Lichtenburg. 'n Britse mag onder bevel van generaal Ian Hamilton het slaags geraak met die kommando's van generaal Jan Kemp.
Angus Wilson
Angus Frank Johnstone Wilson (11 Augustus 1913 – 31 Mei 1991) word deur sommige kenners as die belangrikste Engelse romanskrywer na die Tweede Wêreldoorlog beskou. Sy werke is skerp ironies in hul ontleding van die Engelse gemeenskap, veral van die kulturele establishment. 'n Belangrike tema in Wilson se skryfwerk is die posisie van die liberale intellektueel in die moderne wêreld.
Angus Wilson, die jongste seun van 'n Suid-Afrikaanse moeder en Skotse vader, is op 11 Augustus 1913 in Bexhill-on-Sea, Sussex, gebore en het aan Merton College, Oxford, gestudeer. Tussen 1936 en 1955 het hy in die British Museum se biblioteek gewerk en eers in 1946 begin skryf om 'n periode van neerslagtigheid te bowe te kom. Sy drie bundels kortverhale, The wrong set (1949), Such darling dodos (1950) en A bit off the map (1957), bevat almal voorbeelde van die anti-held, die kwesbare, self-ironiserende en feilbare mens in ’n vyandige wêreld.
John Surtees
Renloopbaan
In 2006 was hy steeds aktief in die wedrenwêreld deur sy betrokkenheid by die Britse A1 Grand Prix-span.
Oladji
Gewoonlik verwys die woord "oladji" in Oos-Slawiese kookkuns ook na koekies wat met ander bestanddele gemaak word, soos aartappels, wortels, boontjies en rys. Pannekoeke van wrongelkaas kan ook as 'n soort oladji beskou word.
Mike Damus
Mike Damus (gebore 30 September 1979) is 'n Amerikaanse akteur, skrywer, en regisseur. Hy is bekend vir sy rolle in die televisiereekse Teen Angel (1997), Men, Women & Dogs (2001), Mad Men (2007), en Trust Me (2009).
Korrosie-inhibeerder
Brandstofindustrie
Korrosie-inhibeerders word gewoonlik bygevoeg by koelmiddels, brandstowwe, hidrouliese vloeistowwe, stoomketelwater, enjinolie en baie ander vloeistowwe wat in die industrie gebruik word. Vir brandstowwe kan verskeie korrosie-inhibeerders gebruik word. Sommige komponente sluit sinkditiofosfate in.
Sien ook
Katodiese Beskerming vir Voertuie Korrosie CosmolineCRC Korrosie-inhibitor 5-56Warm dompelversinking Ysterpilaar van Delhi Marvel Mystery OilMexelOlie-byvoeging Vertinning Truscon Laboratoriums Vlugtige korrosie-inhibitor Roesomsetter
Voedselverwerking
Voor- en nadele
Massaproduksie van voedsel is oor die algemeen baie goedkoper as individuele produksie van maaltye uit rou bestanddele. Daarom bestaan daar 'n groot winspotensiaal vir die vervaardigers en verskaffers van verwerkte voedselprodukte. Individue ondervind 'n gemaksvoordeel, maar hulle sien selde 'n direkte finansiële kostevoordeel in die gebruik van verwerkte voedsel in vergelyking met tuisvoorbereiding.
Malcolm Danare
Malcolm Danare (gebore 15 Junie 1962) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Christine (1983), The Lords of Discipline (1983), Heaven Help Us (1985), en Godzilla (1998).
Pirog
Soorte
Sekere soorte pirog is onder ander name bekende:
Suregada adenophora
Suregada adenophora is 'n boom wat aan die familie Euphorbiaceae behoort. Die spesie is endemies aan Madagaskar.
Gotabaya Rajapaksa
Tydens sy ampstermyn het die Sri Lankaanse weermag die Sri Lankaanse burgeroorlog suksesvol afgesluit met die verslaan van die Tamil Tigers en die leier van Velupillai Prabhakaran is in 2009 dood. Na die oorlog het Rajapaksa baie stedelike ontwikkelingsprojekte begin. Hy tree af na die nederlaag van sy broer in die presidentsverkiesing in 2015. In 2018 het hy na vore gekom as 'n moontlike kandidaat vir die Presidentsverkiesing in 2019, wat hy suksesvol betwis het op 'n pro-nasionalistiese, ekonomiese ontwikkeling en nasionale veiligheidsplatform wat 'n meerderheid verwerf het, uit die oorheersende Sinhalese gebiede van die eiland. Hy is die eerste persoon met 'n militêre agtergrond wat tot president van Sri Lanka verkies is, en ook die eerste persoon wat tot president verkies is wat nie voorheen 'n verkose amp beklee het nie.
Cunonia balansae
Cunonia balansae is 'n struik of 'n boom wat deel is van die Cunoniaceae familie. Die plant is endemies aan Nieu-Kaledonië.
Nancy Parsons
Nancy Parsons (17 Januarie 1942 – 5 Januarie 2001) was 'n Amerikaanse aktrise. Sy was bekend vir haar rolle in die rolprente Motel Hell (1980), Porky's (1981), Sudden Impact (1983), en Steel Magnolias (1989).
Patsy Parsons
Patsy Parsons (9 Junie 1931 – 26 Oktober 2006) was 'n Amerikaanse aktrise. Sy was bekend vir haar rolle in die rolprente They Wanted to Marry (1937), Heroes of the Saddle (1940), en Yankee Doodle Dandy (1942), en in die televisiereeks Rocky Jones, Space Ranger (1954).
Lambeosaurus
Hulle het soos ander lede van Hadrosauridae gelyk. Hulle het ’n lang stert gehad, met vier vingers aan die voorpote en drie tone aan elk van die agterpote. Die genus se bekendste spesie is L. lambei.
Chansonnier
Vanaf die 17de eeu is die term gebruik om na die Middeleeuse lieddigters in die tydperk tussen die 12de en 14de eeu te verwys wat in Frans as trouvères en in Provensaals as trobadors (troebadoers) bekend gestaan het om 'n terminologiese onderskeiding tussen hulle en die digters van heldedigte te maak.
Vidas en razos
Die glosse en biografieë van troebadoers, wat vir die gehore aan Noord-Italiaanse howe saamgestel is, het grondleggende betekenis as die geskrewe vorm van 'n kollektiwee kulturele gedagtenis. Die skrywers van hierdie prosatekste laat die persoonlikhede agter die liedtekste na vore tree en skep sodoende die eerste literêre geskiedenis in 'n Europese volkstaal. Volgens hul literêre kritiek en waardering word 'n ranglys van Middeleeuse digters saamgestel; die helderste digtersterre - onder wie Bertran de Born, Arnaut Daniel en Sordello - leef voort om belangrike rolle in Dante se Commedia te speel en ingang te vind tot Petrarca se Trionfi.
Hardinxveld-Giessendam
In hierdie munisipaliteit word Alblasserwaards gepraat, wat is 'n Hollandse dialek.
Cunonia dickisonii
Cunonia dickisonii is 'n struik wat deel is van die Cunoniaceae familie. Die plant is endemies aan Nieu-Kaledonië.
Hans Christian Andersen
Erkenning
Hierdie verhale was 'n onmiddellike sukses en hulle het Hans erkenning en bekendheid as skrywer besorg. Hoewel sy toneelstukke, novelles en gedigte dikwels kwaai kritiek moes verduur, is elke nuwe kinderverhaal met loftuitinge ontvang. Baie van sy verhale het herinneringe uit sy jeug uitgebeeld. Die armoede van sy moeder se kinderjare word verhaal in Die Meisie met die Swawelhoutjies. Aan die kleinste en onbelangrikste goeters - 'n knoop, 'n lepel, 'n tol – kon hy 'n nuwe betekenis gee deur sy wonderlike verbeelding.
Peteinosaurus
Peteinosaurus ("gevleuelde akkedis") was ’n genus reptiele van die orde Pterosauria. Dit het sowat 221 miljoen tot 210 miljoen jaar gelede tydens die Laat Triasperiode gelewe.
Hasan Piker
Die Jong Turke
Piker het in 2019 nog 'n TYT-reeks geskep en aangebied, genaamd Agitprop met Hasan Piker. In Januarie 2020 het hy sy vertrek by TYT aangekondig en het sy fokus eerder geplaas op sy loopbaan as 'n Twitch-stroomer.
Twitch
Piker het in Maart 2018 op Twitch begin stroom terwyl hy by TYT gewerk het. Piker het gesê dat hy sy aandag van Facebook na Twitch verskuif het om 'n jonger gehoor te bereik, en hy het gevolg dat daar was te veel regse kommentators op YouTube en 'n gebrek van linkse verteenwoordiging onder die stroomers. Hy het 'n gewilde linkse politieke kommentator geword, genooi om op Fox Nuus se The Issue Is en ook op die politieke podcast Chapo Trap House verskyn. Sy YouTube-kanaal bevat die hoogtepunte van sy strome, en het in 2022 meer as 1 000 000 intekenare bereik. Piker stroom ook videospeletjies en doen kommentaar terwyl hy speel op sy Twitch-kanaal. Wanneer hy videospeletjies speel, sal Piker soms 'n rol speel bekend as " Hank Pecker ", 'n karikatuur van die regse rooinek.
Kontroversies
In Augustus 2021 het Piker 'n huis van $2,7 miljoen in Wes-Hollywood, Kalifornië, gekoop. Die aankoop was aanlyn gekritiseer deur mense wat gevoel het dat sy weelderige leefstyl blykbaar in stryd was met sy sienings as 'n sosialis. Soortgelyke kritiek is in Februarie 2022 uitgesaai nadat dit aan die lig gekom het dat Piker 'n Porsche Taycan gekoop het. Piker is ook gekritiseer ná 'n grootskaalse inligtinglek van Twitch, wat die finansiële informasie van Piker en baie ander stroomers ingesluit het. Hy het gereageer deur te sê dat sy verdienste altyd deursigtig was, aangesien sy intekenaartelling voortdurend prominent op die skerm vertoon was.
Katedraal van Florence
Geskiedenis
Op 18 Augustus 1418 kondig die Arte della Lana 'n argitek-ontwerpkompetisie aan vir die oprig van Neri se koepel. Die twee belangrikste mededingers was twee meestergoudsmede, Lorenzo Ghiberti en Filippo Brunelleschi. Laasgenoemde is deur Cosimo de Medici gesteun. Ghiberti was die wenner van 'n kompetisie vir 'n stel bronsdeure vir die doopvont in 1401 gewees, en die twee sou lewenslank mededingers bly. Brunelleschi het uiteindelik geseëvier en die opdrag verkry.
Koepel
Destyds het daar 'n jong vakleerling genaamd Leonardo da Vinci in sy werkswinkel gewerk. Leonardo da Vinci was gefassineer deur Filippo Brunelleschi se masjiene, waarvan Verrocchio gebruik gemaak het om die bal te lig, en het 'n reeks sketse daarvan gemaak. Gevolglik word da Vinci met die uitvindsel daarvan gekrediteer.
'n Groot standbeeld van Brunelleschi staan nou buite die Palazzo dei Canonici in die Piazza del Duomo, welke standbeeld nadenkend opkyk na sy grootste prestasie, die koepel wat vir ewig die panorama van Florence sou oorheers. Dit is steeds die grootste messelkoepel ter wêreld.
Die bou van die katedraal het in 1296 begin met die ontwerp van Arnolfo di Cambio, en is in 1469 voltooi met die plasing van Verrochio se koperbal bo-op die cupola. Die fasade was egter nog steeds onvoltooid en sou so bly tot die 19de eeu.
Grafkelder
Die katedraal het tussen 1965 en 1974 opgrawings ondergaan. Die argeologiese geskiedenis van hierdie enorme gebied is gerekonstrueer danksy die werk van Dr. Franklin Toker: oorblyfsels van Romeinse huise, 'n vroeë Christelike sypaadjie, ruïnes van die voormalige katedraal van Santa Reparata en opeenvolgende uitbreidings van die kerk is onder andere geïdentifiseer. Die graftombe van Brunelleschi is naby die ingang in die gedeelte van die grafkelder wat oop is vir die publiek geleë. Alhoewel die ligging daarvan prominent uitstaan, is die graf egter eenvoudig en nederig van aard. Die feit dat Brunelleschi so 'n opmerklike begraafplek gekry het dien as bewys van die hoë aansien wat die Florentyne vir hom gehad het.
Michael Scott
Michael Scott is 'n Britse geskiedkundige, skrywer en televisie-aanbieder wat sedert Februarie 2019 die leerstoel vir Klassieke Studies en Antieke Geskiedenis aan die Universiteit van Warwick in Engeland beklee. Sy navorsing en doseerwerk fokus op aspekte van die antieke Griekse en Romeinse samelewings en antieke wêreldgeskiedenis.
Rhabdastrella rowi
Die spons behoort tot die genus Rhabdastrella en tot die familie Ancorinidae. Die wetenskaplike naam van die spesie is die eerste keer geldig gepubliseer in 1916 deur Dendy.
Rhabdastrella spinosa
Rhabdastrella spinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Haworthiopsis venosa
Die kleinkanniedood (Haworthiopsis venosa) is 'n vetplant wat tot die genus Haworthiopsis behoort en is endemies aan die Wes-Kaap en vorm deel van die Renosterveld-plantegroei. Dit kom in die Breederiviervallei tussen Swellendam en Malgas voor. Daar is drie subpopulasies wat in totaal uit minder as 1 000 plante bestaan. Die spesie word bedreig deur oorbeweiding, vertrapping, gewasverbouing (koring) en padkonstruksie.
Leonor Watling
Loopbaan
Watling het haar loopbaan as aktrise in die teater begin, en haar buiging as aktrise op die grootskerm gemaak toe sy vyftien jaar oud was met die rolprent Jardines colgantes deur Pablo Llorca. Na die bg. rolle het sy in verskeie TV reeks soos Hermanos de leche, Farmacia de guardia of Querido maestro gespeel, maar haar mees suksesvolste rol was in die reeks Raquel busca su sitio met Cayetana Guillén Cuervo. In 1998 was sy genomineer vir 'n Premio Goya (Goya-toekenning) vir haar rol in La hora de los valientes, en was sy in 1999 genoem as een van die Europese rolprentwese se Shooting Stars deur die Europese Filmpromosie. In 2002 was sy weer genomineer vir 'n Goya vir haar rol in A mi madre le gustan las mujeres.
Bathabile Dlamini
Bathabile Dlamini (* 10 September 1962, Nquthu, Natal) is die voormalige Suid-Afrikaanse Minister vir Vroue in die Presidensie sedert 27 Februarie 2018, en die voormalige Minister van Maatskaplike Ontwikkeling.
Suregada ivorensis
Suregada ivorensis is 'n boom wat aan die familie Euphorbiaceae behoort. Die spesie is endemies aan die Ivoorkus.
Potlood
Geskiedenis
Dit potlood met 'n stafie van grafiet en klei is in 1794 deur die Fransman Nicolas-Jacques Conté (1755-1805) uitgevind. In Januarie 1795 registreer hy dit as Patent nº 32 en begin met die produksie van die CONTÉ-potlood. Deur die hoeveelheid klei te beheer kon hy 'n reeks potlode met wisselende hardheid vervaardiging. Die produk het die ware loodstafie byna volledig verdring.
Hymen L. Lipman vanaf Philadelphia patenteer op 30 Maart 1858 'n potlood met 'n uitveër aan die boonste punt. Die patent word egter in 1875 deur die Amerikaanse Hooggeregshof ongeldig verklaar, omdat dit nie 'n nuwe uitvinding was nie, maar slegs 'n samevoeging van twee reeds bestaande dinge.
Koppelstasie
In rekenaarkunde, is 'n Koppelstasie 'n toestel wat 'n vereenvoudigde manier bied om 'n mobiele toestel te in te prop, soos 'n skootrekenaar, of algemene randapparatuur. Omdat 'n wye reeks dokbare toestelle—van selfone na draadlose muise—verskillende verbindings, kragseine en gebruike hê, is koppelstasies ongestandaardiseerd en is daarom dikwels ontwerp vir 'n spesifieke tipe toestel.
'n Koppelstasie kan sommige skootrekenaars toelaat om 'n plaasvervanger vir 'n tafelrekenaar te word, sonder om die mobiliteit van die masjien in te boet.
Maxime Weygand
Maxime Weygand ( Franse uitspraak: ​[vɛɡɑ̃]; 21 Januarie 1867 - 28 Januarie 1965) was 'n Franse militêre bevelvoerder in die Eerste en Tweede Wêreldoorlog.
Catharina-Amalia, Prinses van Oranje
Catharina-Amalia, Prinses van Oranje (Catharina-Amalia Beatrix Carmen Victoria; gebore 7 Desember 2003) is die erfgenaam van die troon van die Koninkryk van Nederland, wat bestaan uit die samestellende lande Aruba, Curaçao, Nederland en Sint Maarten.
Opvoeding
Haar verjaarsdae word tradisioneel gevier met 'n konsert in die Kloosterkerk in Den Haag, wat deur ambassadeurs en lede van die koninklike huishouding en die Staatsraad van Nederland bygewoon word. Sy praat Nederlands, Engels en Spaans. Daarbenewens het sy klasse in Mandaryn-Chinees geneem.
Slag van Rorke's Drift
Die Slag van Rorke's Drift het op 22 Januarie 1879 plaasgevind tydens die Anglo-Zoeloe-oorlog by Rorke's Drift. 'n Zoeloemag van ongeveer 4000 man het die geboue wat as 'n tydelike hospitaal gedien het, aangeval.
Die opbou
Intussen het die Zoeloes die Britte by Isandlwana verslaan en 4000 van hulle was op pad na Natal. By Rorke's Drift het van Durnford se soldate aangekom wat gevlug het van die Zoeloes by Isandlwana. Die 300 soldate van die Natal Native Contingent vlug toe hulle die nuus hoor. Dalton laat 'n tweede, kleiner versperring bou om die area wat verdedig moet word.
Uitveër
Met die gebruik van 'n uitveër ontstaan korreltjies wat die gebruiker kan wegvee of -blaas. As 'n uitveër baie gebruik word, kan daar grafiet op die uitveër agterbly. In sulke gevalle moet die uitveër eers skoongemaak word, anders sal dit merke op die papier laat. Die maklikste metode is om die uitveër op 'n aparte stukkie papier te vryf totdat dit skoon is.
Mercury-Redstone 2
Mercury-Redstone 2 (MR-2) was 'n toetsvlug van die Mercury-Redstone Lanseervoertuig wat onderneem is net voor die eerste bemande Amerikaanse ruimtesending as deel van die Mercury-program. Daar was ook 'n sjimpansee, genaamd Ham, aanboord op die sub-orbitale vlug en die Mercury kapsule nr. 5 wat gebruik is. Lansering het op 31 Januarie 1961 om 16:55 UTC te Kaap Canaveral, Florida geskied. Die kapsule en Ham, die eerste groot aap in die ruimte, het veilig in die Atlantiese Oseaan neergeplons na 'n vlug van 16 minute en 39 sekondes.
Sending
As gevolg van oorversnelling van die lanseervoertuig en die hupstoot van die ontsnapvuurpyl, is 'n spoed van 8 270 km/h relatief tot die Aarde se oppervlak bereik in plaas van die 7 081 km/h wat beplan is. By apogeum was Ham se ruimtetuig 77 km verder weg as wat beplan is. Ham was gewigloos vir 6,6 minute in plaas van die 4,9 minute wat beplan is. Die ruimtetuig het 679 km afwaarts geland na 'n vlug van 16,5 minute. Hy het 14,7 g (144 m/s²) tydens binnekoms ondervind, amper 3 g (29 m/s²) meer as beplan.
Waterkloof (kloof, Wes-Kaap, lat -33,51, long 19,64)
Die Waterkloof is 'n kloof in die Wes-Kaap, Suid-Afrika.
Waterkloof (kloof, Wes-Kaap, lat -33,36, long 19,70)
Die Waterkloof is 'n kloof in die Wes-Kaap, Suid-Afrika.
Markhamia lutea
Markhamia lutea is 'n boom wat in verskeie lande in Afrika voorkom: Burundi, Demokratiese Republiek die Kongo, Gaboen, Ghana, Golf van Guinee-eilande, Ivoorkus, Kameroen, Kenia, Nigerië, Republiek die Kongo, Rwanda, die Sentraal-Afrikaanse Republiek, Soedan, Tanzanië, Togo en Uganda.
Rhabderemia antarctica
Die spons behoort tot die genus Rhabderemia en tot die familie Rhabderemiidae. Die wetenskaplike naam van die spesie is die eerste keer geldig gepubliseer in 1993 deur Van Soest & Hooper.
Rhabderemia besnardi
Die spons behoort tot die genus Rhabderemia en tot die familie Rhabderemiidae. Die wetenskaplike naam van die spesie is die eerste keer geldig gepubliseer in 2005 deur Oliveira & Hajdu.
Rhabderemia bistylifera
Die spons behoort tot die genus Rhabderemia en tot die familie Rhabderemiidae. Die wetenskaplike naam van die spesie is die eerste keer geldig gepubliseer in 1961 deur Lévi.
Rhabderemia burtoni
Rhabderemia burtoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Skerpmaker
As baie potlode skerpgemaak moet word, soos by 'n skool, is dit handig om 'n tafelmodel te installeer. Die potlood word met 'n veermeganisme vasgeklem en die slinger word gedraai wat die lem (of lemme) om die potlood se punt beweeg. Mens kry selfs elektriese skerpmakers wat outomaties begin maal as 'n potlood daarin gedruk word.
Rusland se Vryheidslegioen
Die legioen gebruik die wit-blou-wit vlag as 'n skouerkenteken in plaas van die amptelike vlag van Rusland.
Peggy Pearce
Peggy Pearce (4 Junie 1894 – 26 Februarie 1975) was 'n Amerikaanse aktrise. Sy was bekend vir haar rolle in die rolprente The Golden Fleece (1918), More Deadly Than the Male (1919), en Ace of the Saddle (1919).
Zwijndrecht, Nederland
Zwijndrecht lê in die suidooshoek van die IJsselmonde-eiland in die suide van die provinsie, waar die riviere Ou Maas en Noord mekaar raak, en is deel van die metropolitaanse agglomerasie Drechtsteden.
Kouewaterputvorming by koperbuise
Vloeimiddel
In loodgieterstelsels word vloeimiddels gebruik om die pasvlakke skoon te hou tydens soldering. Die vloeimiddels bestaan dikwels uit korrosiewe chemikalieë soos ammoniumchloried en sinkchloried in 'n bindmiddel soos petroleumjellie. As te veel vloeimiddel op die pasvlak toegedien word, sal die oormaat smelt en teen die wand van 'n vertikale buis afloop, of 'n poel vorm in 'n horisontale buis. Waar die wand van die buis met 'n laag vloeimiddel bedek is, mag dit plaaslik teen korrosie beskerm word, maar by die rande van die vloeimiddel begin putvorming dikwels. As die buis in gebruik geneem word in 'n water wat Tipe 1-putte ondersteun, sal hierdie putte ontwikkel en uiteindelik die kante van die buis perforeer.
Napoléon Eugène Louis Bonaparte
Anglo-Zoeloe-oorlog
Op die oggend van 1 Junie 1879 word 'n verkenningskorps waarvan hy deel was gestuur om 'n geskikte plek te soek vir 'n kamp vir die hoofgroep. Gedurende die middag het hulle by 'n verlate kraal afgeklim om verversings te geniet. Die kraal was blykbaar nie verlate nie en die groep word deur sowat 50 Zoeloes aangeval. Die prins en nog twee ander soldate word doodgesteek.
Wisent
Die wisent (Bison bonasus) is die Europese buffel wat verwant is aan die bison (Bison bison) uit Amerika. Albei is groot, swaar geboude diere, maar die wisent het langer pote as die bison en leef nie in grasveld nie, maar in die woude. Rondom die eeuwisseling het die wisent byna heeltemal uitgesterf. Uit 'n paar wisente in dieretuine is daar egter met welslae nakomelinge geteel en is daar nou weer meer as 'n duisend wisente. Daar is feitlik geen plek meer vir wisente in die vrye natuur nie en die meeste lewe in wildtuine en dieretuine.
Verwantskap
Die wisent (Bison bonasus) word ook die Europese bison of oeros genoem, omdat hy nou verwant is aan die egte bison (Bison bison) uit Amerika. Sowel die Europese as die Amerikaanse spesie is groot, swaar geboude diere (familie Bovidae) met 'n digte, donkerbruin vag en baie kort horings wat na vore gebuig is.
Lewenswyse
Wisente bad hulle graag in die sand. Vanweë hulle hoë skouers kan hulle nie op hul rûe rol nie, en daarom rol hulle beurtelings op die regter- en linkersy.